รัฐบาล ชี้แจง เงินบริจาคแก้ปัญหาโควิด-19 มีไว้ให้เจ้าหน้าที่และบุคลากรทางการแพทย์ ไม่ใช่แจกผีน้อย ขอให้แยกออกจากเรื่องแจกเงินกระตุ้นเศรษฐกิจ
รัฐบาล ชี้แจง เงินบริจาคแก้ปัญหาโควิด-19 มีไว้ให้เจ้าหน้าที่และบุคลากรทางการแพทย์ ไม่ใช่แจกผีน้อย ขอให้แยกออกจากเรื่องแจกเงินกระตุ้นเศรษฐกิจนายธีรภัทร ประยูรสิทธิ ปลัดสำนักนายกรัฐมนตรี เปิดเผยว่า บัญชีธนาคารกรุงไทย สาขาทำเนียบรัฐบาล หมายเลขบัญชี 067-0138-290 ชื่อบัญชี สำนักงานปลัดสำนักนายกรัฐมนตรีเพื่อรับบริจาคสนับสนุนการแก้ไขปัญหาโรคติดเชื้อไวรัสโคโรนา 2019 (COVID-19) มีวัตถุประสงค์ เพื่อช่วยเหลือสนับสนุน อุปกรณ์ เวชภัณฑ์ ที่จำเป็น แก่เจ้าหน้าที่ และ บุคลากรทางการแพทย์ที่ทำงานอย่างหนักในการป้องกันการแพร่ระบาด และ รักษาผู้ป่วยโรคดังกล่าว รวมไปถึงดูแลคนไทยที่อาจป่วยเป็นโรคดังกล่าว โดยที่ไม่มีส่วนเกี่ยวกับการเดินทางไปต่างประเทศ ไม่ใช่นำไปใช้ดูแลแรงงานไทยที่เข้าเมืองโดยผิดกฎหมายและเพิ่งเดินทางกลับ หรือ ที่เรียกว่า ผีน้อย แต่อย่างใด อีกทั้ง เงินจำนวนนี้ ไม่ได้นำไปแจกให้กับประชาชน ตามมาตรทางเศรษฐกิจที่รัฐบาลเตรียมแจกให้ประชาชน เดือนละ 1 พันบาทเป็นเวลา 2 เดือน เพราะส่วนนั้นใช้จากเงินงบประมาณ เพื่อบรรเทาผลกระทบในภาพรวม